Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO SAVIVALDYBĖS UŽIMTUMO DIDINIMO prograMOS 2017 metŲ II PUSMEČIUI**

2017 m. birželio 23 d. Nr. TS -

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Aktyvios darbo rinkos politikos priemonių įgyvendinimo sąlygų it tvarkos aprašu, patvirtintu Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1 -499 ir jo pakeitimais bei Lietuvos Respublikos socialinės apsaugos ir darbo ministerijos raštu 2017-06-08 Nr. (13.11-51)SD-3375, Rokiškio rajono savivaldybės taryba n u s p r e n d ž i a:

Patvirtinti Rokiškio rajono savivaldybės užimtumo didinimo programą 2017 metų II pusmečiui (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rėdutė Dūdienė

**SPRENDIMO PROJEKTO „DĖL ROKIŠKIO RAJONO SAVIVALDYBĖS UŽIMTUMO DIDINIMO prograMOS 2017 metŲ II pusmečiui“ AIŠKINAMASIS RAŠTAS**

2017-06-23

Rokiškis

**Parengto sprendimo projekto tikslai ir uždaviniai.**

1. Didinti bedarbių, kurie negali greitai integruotis į nuolatinį darbą užimtumo galimybes, kartu siekiant jų socialinės atskirties prevencijos, atstatant ir palaikant jų darbinius gebėjimus ir tuo pačiu remiant naudingų visuomenei laikinų darbo vietų atsiradimą.
2. Didinti jaunimo užimtumą, organizuojant viešuosius darbus moksleiviams jų atostogų metu.

**Šiuo metu esantis teisinis reglamentavimas.** Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymas Nr. A1 -499 ir jo pakeitimai.

**Sprendimo projekto esmė.**

2017m II pusmetį bus įdarbinta 120 bedarbių , kurie gaus minimalų atlyginimą, bus tvarkoma aplinka Rokiškio rajone, atliekamas kitas visuomenei naudingas darbas.

**Galimos pasekmės, priėmus siūlomą tarybos sprendimo projektą:**

**Teigiamos:** 2017m. II pusmetį bus įdarbinta 120 bedarbių, kurie gaus minimalų atlyginimą, bus tvarkoma aplinka Rokiškio rajone, atliekamas kitas visuomenei naudingas darbas; laikinai sumažės bedarbių;

**neigiamos** – nėra.

**Kokia sprendimo nauda Rokiškio rajono gyventojams.** Bus įdarbinta 120 bedarbių, kurie gaus minimalų atlyginimą, bus tvarkoma aplinka Rokiškio rajone, atliekamas kitas visuomenei naudigas darbas.

**Finansavimo šaltiniai ir lėšų poreikis**: valstybės biudžetas.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** 2017-01-17 parengta teisės akto projekto "Dėl Rokiškio rajono savivaldybės viešųjų darbų programos 2017 metams" antikorupcinio vertinimo pažyma. Kadangi Viešųjų darbų programa nesikeitė, netikslinga dar kartą atlikti teisės akto projekto antikorupcinį vertinimą.

Finansų skyriaus vedėja Reda Dūdienė